# בית"ר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
סמל בית"ר

  ערך זה עוסק בתנועת הנוער; לערך העוסק בפירושים אחרים, ראו בית"ר (פירושונים).

בית"ר היא תנועת הנוער של התנועה הרוויזיוניסטית לפני הקמת המדינה, ושל תנועות החרות והליכוד לאחר מכן. התנועה, ששמה הינו ראשי תיבות של "ברית יוסף תרומפלדור", נקראת על שמו של יוסף טרומפלדור, המסמל גבורה יהודית בעת החדשה, ועל שמה של עיר-המצודה ביתר, המסמלת גבורה יהודית בעת הישנה. על מנת לשמר את שמה של המצודה, מאויית השם תרומפלדור בת'.

כיום בית"ר היא תנועת נוער בעלת בסיס אידיאולוגי ימני אשר אינה משוייכת לגופים פוליטיים כבעבר , והיא חברה במועצת תנועות הנוער בישראל.

## [עריכה] התחלה

התנועה הוקמה ב 1923 בריגה שבלטביה, על ידי גרעין סטודנטים יהודיים. כאשר זאב ז'בוטינסקי עשה את דרכו באירופה בנאומים למול קהל יהודי, הוא נפגש ערב אחד עם כמה צעירים, בהנהגתו של אהרון צבי פרופס (אותו זב'וטינסקי כינה לאחר מכן "הבית"רי הראשון"). ומשם התרחבה למזרח אירופה, לארץ ישראל ולרחבי העולם היהודי. בכינוס עולמי בדנציג 1931, התקבלה ההחלטה להכריז על זאב ז'בוטינסקי כ"ראש בית"ר".

יעדי התנועה בתקופה זו היו יצירת מדינה יהודית בעלת רוב יהודי בארץ ישראל על שתי גדות הירדן. עקרונות התנועה נקבעו בכנס העולמי השני שלה, שנערך ב-1935 בקרקוב:

- מדינה עברית על שתי גדות הירדן.
- "חד-נס" : (מילה שאותה הוסיף זב'וטינסקי לשפה העברית. תרגום של מוניזם) דבקות בציונות כרעיון יחיד, בלא ערכים נלווים (בא כנגד שאיפות של המוסדות הקיימים של הציונות, להפוך את המדינה היהודית לכשתבוא, למדינה סוציאליסטית).
- לימוד עברית.
- גיוס : שירות חובה של שנתיים בארץ ישראל.
- הכשרה צבאית : במטרה להכין את החומר האנושי לצבא העברי העתידי. לאחר הקמת האצ"ל, הערך שימש להכשרת הלוחמים, ושם מצאו הארגונים את מרבית אנשיהם.
- הדר : משמעת נוקשה, גינונים צבאיים, נימוס וכבוד לבריות. זב'וטינסקי תיאר ערך זה בתור התשובה העברית לג'נטלמן.
- ציות.

סמל בית"ר סניף ארץ ישראל מתוך חולצת התנועה

חברי תנועת בית"ר החלו לעלות לישראל ב-1926, והקימו את פלוגות בית"ר. בית"ר התנגדה לריכוזיות של התנועה הציונית, ולא לקחה חלק במוסדותיה. למעשה, בית"ר הייתה קשורה אידאולוגית וארגונית למחתרות האצ"ל והלח"י.

בשנות השלושים ביצעה בית"ר את עליית אף על פי, מבצע עלייה מחתרתי רחב.

## [עריכה] תקופת השואה

בזמן מלחמת העולם השנייה השתתפה תנועת בית"ר בהתנגדות המחתרתית לנאצים במזרח אירופה.

במרד גטו וורשה, חניכי התנועה השתתפו בהקמת הארגון אצ"י (ארגון צבאי יהודי).

בגטו וילנה, הבית"רי יוסף גלאזמן היה אחד מחברי מועצת ה - "פ.פ.או" ("ארגון פרטיזנים מאוחד"), יחד עם אבא קובנר.

משנת 1937 פועלת בצד תנועת הנוער אגודת הספורט "בית"ר".

## [עריכה] לאחר הקמת המדינה

עם הקמת המדינה הפכה בית"ר לתנועת נוער מן המניין.

יחד עם זאת, התנועה עדיין אתה מעורבת מספר פרשיות: בתקופת הסכם השילומים, ראש ההנהגה הארצית של אותה תקופה נתפס כאשר ניסה לחבל בספינה הראשונה שהייתה אמורה להעביר סחורה מגרמניה לישראל.

## [עריכה] שיר תנועת בית"ר

(נקרא שיר בית"ר ולא המנון בית"ר, מכיוון שהמנון של הבית"רים הוא המנונה של מדינתם, ישראל, התקווה)

שִיר בֵּיתָר זאב ז'בוטינסקי, פריז, תרצ"ב 1932

בֵּיתָר-

מִגּב רִקָּבוֹן וְעָפָר,

בַּדָּם וּבַיֶזַע

יוּקַם לָנוּ גֶזַע

גָּאוֹן וְנָדִיב וְאַכְזָר;

בֵּיתָר הַנִּלְכָּדָה,

יוֹדֶפֶת, מַסָּדָה,

תָּרמְנָה בְּעוֹז וְהָדָר.

הָדָר-

עִבְרִי גַם בֶּן עוני - בֶּן-שַׂר;

אִם עֶבֶד אִם הֵלֶךְ

נוֹצַרְתָּ בֶּן-מֶלֶךְ

בְּכֶתֶר דָּוִד נֶעֶטָר.

בָּאוֹר וּבַסֵּתֶר

זְכוֹר אֶת הַכֶּתֶר

עֲטֶרֶת גָּאוֹן וְתָגָר.

תָּגָר-

עַל כָּל מַעֲצוֹר וּמֵצָר

אִם תַּעַל אוֹ תֵרֶד

בְּלַהַב הַמֶּרֶד

שָׂא אֵש לְהַצִּית - אֵין דָּבָר !

כִּי שֶקֶט הוּא רֶפֶש

הַפְקֵר דָּם וָנֶפֶש

לְמַעַן הַהוֹד הַנִּסְתָּר.

לָמוּת אוֹ לִכְבּוֹש אֶת הָהָר -

יוֹדֶפֶת, מַסָּדָה, בֵּיתָר.

[הערה] - הבית האחרון בשיר שימש כהמנון מחתרת אצ"ל לאחר פילוג הלח"י ממנה.

## [עריכה] ראו גם

- יצחק שמיר בוגר תנועת בית"ר.

## [עריכה] קישורים חיצוניים

- אתר תנועת בית"ר
- נתוני מפקד תנועות הנוער, 2002 באתר הכנסת.

תנועות נוער בישראל

אריאל | בית"ר | בנות בתיה | בני עקיבא | האיחוד החקלאי | המחנות העולים | הנוער הלאומי | הנוער העובד והלומד כולל חטיבת בני המושבים הצופים העבריים | הצופים הערבים | השומר הצעיר | מכבי צעיר | נוער תל"ם | תנועת הנוער הערבי | עזרא

מקור: http://he.wikipedia.org../../../%D7%91/%D7%99/%D7%AA/%D7%91%D7%99%D7%AA_%D7%A8_7bce.html

קטגוריות: ציונות רוויזיוניסטית | תנועות נוער

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Français